
(POISTA ALLA OLEVA OHJETEKSTI) 	
Sisällysluettelon päivittäminen: 
· Maalaa kursorilla ensin koko sisällysluettelo. Paina sen jälkeen hiiren oikeaa näppäintä ja valitse Päivitä kenttä.
· Sisällysluettelo päivittyy, mikäli luvut ja alaluvut on määritelty oikein tyyleillä (Otsikko 1 / Otsikko 2 jne.). Jos osa otsikoista jää puuttumaan, tarkista otsikoiden määritykset opinnäytetyön mallipohjan tyyleistä. 
[image: Humanistisen ammattikorkeakoulun logo.]

· Sisällysluettelon asetukset noudattavat muualla asiakirjassa määriteltyä muotoilua. Jos sisällysluettelon asettelu on liian väljä, voit itse tiivistää asettelua yläreunan Kappale-työkaluilla (Aloitus-välilehdellä).  


[bookmark: _Toc208293696][bookmark: _Toc208293914][bookmark: _Toc208294569][bookmark: _Toc213446910]Johdanto
Lue ensin alla olevat ohjeet tämän Word-mallipohjan käytöstä ja korvaa teksti sen jälkeen omalla johdannollasi. Kansilehdellä ja tiivistelmäsivuissa ohjeet on sijoitettu hakasulkeiden sisään. Poista ohjetekstit ja sulkeet. Mallipohjan muotoilun yleiset asetukset on määritelty valmiiksi tähän tiedostoon. Kun käytät tätä pohjaa omassa työssäsi, tarkista lopuksi, että muotoilun asetukset ovat säilyneet koko tiedostossa. 
Otsikot eivät tule automaattisesti mukaan sisällysluetteloon, ellei niitä ole tehty oikealla otsikkotyylillä tekstiin. Kappaleiden ja otsikoiden ominaisuudet on määritelty Wordin tyyleillä. Tyylit-valikko on Wordin aloitusvälilehdellä. Sieltä voit tarkistaa, että olet valinnut tyylin oikein ja vaihtaa sen tarvittaessa. Opinnäytetyössä tulee käyttää ainoastaan mallipohjassa olevia otsikkotyylejä. Alla kerrotaan, mitä tyyliä kuuluu käyttää mihinkin tekstin elementtiin. 
Muotoilun asetukset:
· Marginaalit: Ylä- ja alamarginaalit 2,5 cm, oikea 2 cm, vasen 3 cm.
· Teksti on tavutettu ja tasattu vasempaan reunaan. Oikea reuna jätetään liehuvaksi. 
· Leipätekstinä käytetään tyyliä Normaali, Päälukujen otsikot ovat tyyliä Otsikko 1 ja alalukujen otsikot tyyliä Otsikko 2. 
· Lähdeluettelossa käytetään tyyliä Lähteet.
· Fontit
· Pääotsikot Calibri Bold, kirjasinkoko 18 pt
· Alaotsikko Calibri Bold, kirjasinkoko 14 pt
· Leipäteksti Calibri, kirjaisinkoko 12 pt
· Riviväli 1,5, tiivistelmässä ja lähdeluettelossa 1,0
· Leipätekstin kappaleiden väliksi on määritelty 8 pt. Kappaleen vaihto tapahtuu Enter-painikkeella.
· Sivunumerointi on sivun oikeassa yläreunassa.
· Lähdeluettelo ja liitteet aloitetaan aina omalta sivulta.
· Lähdeluettelomerkinnän toinen rivi sisennetään 5 mm. 
Suorat lainaukset sisennetään ja kirjoitetaan rivivälillä 1, kuten alla olevassa esimerkissä. Käytä valmiiksi määriteltyä tyyliä ”Suora lainaus”. Jos lainaus on jollain muulla kielellä kuin opinnäytetyön pääteksti, vaihda kielimääritys sitaatin osalta kyseiselle kielelle. 
Lorem ipsum dolor sit amet, consectetur adipisci elit, sed eiusmod tempor incidunt ut labore et dolore magna aliqua. Ut enim ad minim veniam, quis nostrud exercitation ullamco laboris nisi ut aliquid ex ea commodi consequat. Quis aute iure reprehenderit in voluptate velit esse cillum dolore eu fugiat nulla pariatur. 
Sivunumerointi on määritelty valmiiksi tähän mallipohjaan. Sivunumerointi aloitetaan Johdanto-luvun ensimmäisestä sivusta ja se on määritelty valmiiksi mallipohjaan. Opinnäytetyön pituus lasketaan leipätekstistä. Siihen eivät sisälly ennen Johdanto-lukua olevat osat, lähdeluettelo eivätkä mahdolliset liitteet. Sivunumerointia jatketaan kuitenkin juoksevana myös lähdeluettelon ja liitteiden läpi.
Tarkista ennen opinnäytetyön palauttamista lopulliseen arviointiin, että sivunumerointi on säilynyt ohjeen mukaisena. Mikäli näin ei ole, tee osanvaihto-toiminto (linkki aukeaa uuteen välilehteen) sisällysluettelon ja Johdanto-luvun väliin. Valitse vaihtoehdoksi se, jossa osanvaihto aloittaa uuden osan seuraavalta sivulta. 
Viimeistele opinnäytetyö aina Wordin työpöytäversiolla, sillä selainversiossa mallipohjan asettelut ja sisällysluettelotoiminto eivät välttämättä toimi oikein ja kansilehden taitto saattaa muuttua. Esimerkiksi tavutus ei näy selainversiossa, mutta työpöytäversiolla se tulee näkyviin. Tämä vaikuttaa sivujen juoksutukseen ja mahdollisesti taittoon, joten ne on tarkistettava huolellisesti ennen työn palautusta. Selainversiossa ei myöskään voi tehdä saavutettavuusvaatimusten (linkki aukeaa uuteen välilehteen) mukaista dokumenttia. Kansilehden tekstit tulee kirjoittaa työpöytäversiossa. Tarkista lopuksi, että kansilehden logo on paikoillaan.


[bookmark: _Toc213446911]Toinen pääluku
Aloita uusi pääluku aina uuden sivun alusta. Käytä pääluvun alla lyhyttä introtekstiä, joka johdattaa lukijan siihen teemaan, jota pääluvun alla käsitellään. Tällainen voi olla esimerkiksi opinnäytetyössä käytetyn menetelmästrategian kuvaus Menetelmät-pääluvun alla. Introtekstin pituudelle ei ole tarkkaa määritelmää. Olennaista kuitenkin on, että se orientoi lukijan pääluvun ja alalukujen sisältöön. 
Kaikissa pääluvuissa ei ole pakko olla alalukuja. Esimerkiksi johdantoluvussa yleensä ei olekaan. Pääluvun nimi ei voi olla sama kuin alaluvun nimi. Tarkista lopuksi otsikoinnin vastaavuus: otsikon täytyy kuvata kaikkea sen alla olevaa sisältöä. 
[bookmark: _Toc199085039][bookmark: _Toc213446912]Ensimmäinen alaluku
Jos käytät alalukuja, laadi niitä pääluvun alle aina vähintään kaksi. Muuten erottelun tarvetta ei ole, vaan voit kirjoittaa tekstin suoraan pääluvun alle. Alalukujen alalukuja opinnäytetyössä harvoin tarvitaan. Älä käytä niitä, ellei niihin ole aivan erityistä syytä ja perustelua. Mikäli alaluvun sisällä on tarpeen jäsentää tekstiä erityisellä, leipätekstistä poikkeavalla tavalla, voit käyttää siihen tarkoitukseen numeroimaton alaotsikko -tyyliä: 
Numeroimaton alaotsikko
Tällaisia syitä voivat olla esimerkiksi termien selitykset, kehittämisehdotukset, tms. Käytä alalukuja harkiten – liian lyhyet alaluvut tekevät tekstistä silppuisen oloisen. Minimisääntö alaluvulle on “3 x 3”, eli sen tulisi koostua vähintään kolmesta tekstinsisäisestä kappaleesta, joista jokaisessa tulisi olla vähintään kolme virkettä. Lukemassasi alaluvussa 2.1 on kolme kappaletta. Tämä on kuitenkin vasta minimisääntö, ja alalukujen tulisi mielellään olla tätäkin pidempiä. Alaluvuista ei ole kuitenkaan tarpeen tehdä liian pitkiä, jotta lukijaystävällisyys säilyy. Jos alaluvuista näyttää tulevan pitkiä, voit pohtia, jäsentyisikö teksti paremmin, jos alalukuja olisi enemmän. 
Tarkastele opinnäytetyön rakenteen tasapainoisuutta ja loogisuutta. Tietoperustaa tulee olla riittävästi aiheen tarkoituksenmukaista käsittelyä varten, mutta se ei kuitenkaan saa laajentua liikaa. Menetelmäluku sijoittuu suurin piirtein opinnäytetyön puoliväliin. Aineisto analysoidaan kattavasti ja selkeästi. Kehittämisehdotukset/tuotokset kuvataan selkeästi ja ne perustuvat aineiston ja tietoperustan tuottamaan tietoon. Mikäli varsinainen tuotos on opinnäytetyön liitteenä, opinnäytetyössä kerrotaan havainnollisesti, miten tietoperusta ja aineisto ovat vaikuttaneet tuotoksen sisältöön ja muotoon.
[bookmark: _Toc199085040][bookmark: _Toc213446913]Toinen alaluku
Kuviot, taulukot ja kuvat ovat hyviä visuaalisia keinoja havainnollistaa tietoa. Kaikilla niillä pitää kuitenkin olla perusteltu tarkoitus ja niiden pitää olla lukijalle ymmärrettäviä. Kuvia ei ole tarpeen lisätä pelkän kuvituksen vuoksi tai vaihtelun tuottamiseksi tekstiin.
Kaikkea tietoa ei tarvitse esittää diagrammeina tai taulukoina, jos saman asian voi ilmaista tekstinä lyhyesti. Kuviot, taulukot ja kuvat eivät koskaan aloita tai päätä lukua. Sijoita taulukot, kuviot ja kuvat mahdollisimman lähelle sitä leipätekstin kohtaa, jossa niiden sisällöistä kerrotaan.
Tyypillisiä kohtia, joissa kuviot helpottavat luetun ymmärtämistä, ovat organisaatio- ja prosessikaaviot sekä opinnäytetyön menetelmien eri vaiheiden järjestyksen esittely. Kuvia saatetaan tarvita esimerkiksi silloin, kun dokumentoidaan työn mahdollisia toiminnallisia vaiheita. Taulukoilla ja diagrammeilla voi puolestaan tiivistää numerotietoa ja esittää aineistoa kokonaisvaltaisesti. Tällöin samaa tietoa ei toisteta leipätekstissä, vaan siellä keskitytään visualisoinnin havainnollistaman tiedon tulkitsemiseen. 
Kaikki visualisoinnit numeroidaan siten, että jokaisella lajilla on oma juokseva numerointinsa: Kuvio 1, Kuvio 2, Taulukko 1, Taulukko 2, jne. Kuvioiden, kuvien ja taulukoiden alapuolelle lisätään lyhyt mutta informatiivinen seliteteksti. Katso tarkemmat ohjeet lähdeviittausoppaasta kohdasta Kuvat, kuviot ja taulukot (linkki aukeaa uuteen välilehteen). 
Jos luot taulukon Wordilla suoraan opinnäytetyödokumenttiin ja se on muodoltaan säännöllinen ja yksinkertainen (ei sisällä yhdisteltyjä soluja), sitä ei tarvitse vaihtoehtoistekstittää. Muokkaa kuitenkin taulukon ylin rivi taulukkoasetuksissa otsikkoriviksi. Näin ohjelma tekee taulukolle sivunvaihdon yhteydessä automaattisesti uuden otsikkorivin uuden sivun alkuun. Taulukot tulee kuitenkin pyrkiä mahdollisuuksien mukaan sijoittamaan siten, että ne eivät ulotu kahdelle sivulle. Katso ohje otsikkorivin muokkaukselle saavutettavuusoppaan kohdasta Taulukot, kuviot ja värit (linkki aukeaa uuteen välilehteen).


	Väestö ja koulutusaste
	2022
	%
	2023
	%

	15 vuotta täyttänyt väestö
	4 723 642
	100
	4 771 619
	100

	Tutkinnon suorittaneita yhteensä
	3 530 287
	74,7
	3 581 780
	75,1

	Toinen aste
	1 905 233
	40,3
	1 913 688
	40,1

	Erikoisammattikoulutusaste
	52 131
	1,1
	54 730
	1,1

	Alin korkea-aste
	409 278
	8,7
	403 701
	8,5

	Alempi korkeakouluaste
	599 447
	12,7
	620 512
	13,0

	Ylempi korkeakouluaste
	511 411
	10,8
	534 078
	11,2

	Tutkijakoulutusaste
	52 787
	1,1
	55 071
	1,2

	Ei perusasteen jälkeistä tutkintoa
	1 193 355
	25,3
	1 189 839
	24,9


Taulukko 1. Suomen väestö jaoteltuna koulutusasteen mukaan (Tilastokeskus, 2024).

Kaikki muut visualisoinnit tulee rivittää ja vaihtoehtoistekstittää. Vaihtoehtoistekstityksen avulla tekstiä ruudunlukulaitteella kuunteleva henkilö saa käsityksen kuvan sisällöstä. Alla olevassa diagrammissa ja kuvassa on vaihtoehtoistekstitys. Saat ne näkyviin klikkaamalla kuvioita hiiren oikealla näppäimellä ja valitsemalla esiin tulevasta pudotusvalikosta vaihtoehtoistekstitystä koskevan vaihtoehdon. 

Hyvä vaihtoehtoistekstitys on tiivis. Sen tulee kuitenkin sisältää se kuvassa oleva keskeinen informaatio, jonka näkevä saa katsoessaan kuvaa. Sisällön lisäksi diagrammeista on hyvä kertoa niiden tyyppi ja mikä on niiden pääsuuntaus. Vaihtoehtoistekstitykseen ei kirjoiteta samaa sisältöä, joka on kuvatekstissä, sillä ruudunlukulaite lukee myös kuvatekstin. 

Wordin suosituksesta, että vaihtoehtoinen teksti olisi 1─2 lausetta pitkä, ei tarvitse välittää. Tee tekstistä niin pitkä kuin sen tarvitsee olla, mutta kuitenkin niin lyhyt kuin mahdollista. Kuviot ja kuvat tulee myös rivittää, eli kiinnittää paikalleen osaksi tekstiä. Näin ruudunlukulaite osaa löytää ne tekstistä. Katso lisätietoa rivityksestä ja vaihtoehtoistekstityksestä saavutettavuusoppaan kohdista Hyvän vaihtoehtoisen tekstin laatiminen ja Vaihtoehtoisen tekstin lisääminen kuvaan (linkki aukeaa uuteen välilehteen). 

[image: Pylväsdiagrammissa kuvataan verkossa kolmen viimeisen kuukauden aikana opiskelleiden määrää väestöstä vuosina 2020─2024. Diagrammin mukaan määrät ovat pysyneet melko tasaisina, 27─ 29 prosentin välillä.  Kaikkina vuosina opiskelijoista on ollut 1─2 prosenttia enemmän naisia kuin miehiä. ]
Kuvio 1. Opiskellut verkossa viimeisen kolmen kuukauden aikana suorittaakseen kurssin, % väestöstä (Tilastokeskus, 2024).  

[image: ]
Kuva 1: Työpajassa keskusteltiin vilkkaasti etsivien nuorisotyöntekijöiden työhyvinvointiin vaikuttavista asioista HumaKAS-alustan avulla. Kuva: Aapo Rainio.

Tiedon visualisoinneissa kannattaa aina tarkastella kokonaisuutta ja miettiä etukäteen sisältöä ja muotoa. Jos leipätekstissä kerrotaan esimerkiksi diagrammin tärkeät numeeriset tiedot, tulee vaihtoehtoisen tekstin sisällössä ottaa se huomioon. Silloin riittää, että vaihtoehtoisessa tekstissä kertoo nopeasti hahmottuvan tiedon. Jos taas esimerkiksi diagrammissa tai kuviossa esitetään paljon numeerista tietoa ja eri muuttujia, on usein tarkoituksenmukaisempaa kirjoittaa tarkempi erillinen seloste ja laittaa se opinnäytetyön liitteeksi. Tällöin vaihtoehtoisessa tekstissä kerrotaan, mistä seloste löytyy. Sama koskee myös esimerkiksi infograafeja, joissa voi olla runsaasti numeerista tietoa monella eri tavalla esitettynä. Näistä löydät lisää tietoa esimerkiksi Saavutettavuuskirjasto Celian Saavutettavasti-sivustolta (linkki aukeaa uuteen välilehteen). 

[bookmark: _Toc213446914]Kolmas pääluku
Tarkista ennen työn palauttamista, että opinnäytetyön dokumentti on kokonainen, kauttaaltaan saavutettava ja oikeassa tiedostomuodossa. Myös liitteiden tulee olla saavutettavia. Tämän vuoksi esimerkiksi Webropolilla tehty kyselyrunko kannattaa opinnäytetyössä muokata Word-muotoon ja sen vastausruudut korvata ranskalaisilla viivoilla. Kun teksti on saavutettavaa Wordina, se on sitä myös pdf/a-muodossa. 
Voit tehdä tekstille saavutettavuustarkistuksen Wordilla. Klikkaa Tiedosto > Tiedot. Näkymään tulee painike ”Tarkista ongelmien varalta”. Klikkaa sitä ja valitse esiin tulevasta pudotusvalikosta vaihtoehto ”Tarkista helppokäyttöisyys”. Ohjelma kertoo, onko tekstissä ongelmia saavutettavuuden suhteen. Kaikkiin pieniin ongelmiin ei välttämättä voi vaikuttaa eikä niitä siksi tarvitse korjata. Esimerkiksi kansilehteen jää taiton takia väistämättä ylimääräisiä välilyöntejä. Toisaalta ohjelma ei välttämättä huomaa kaikkia ongelmia. Word esimerkiksi keksii itse vaihtoehtoistekstejä sen kuviotyökaluilla tehdyille kuvioille tai valokuville. Nämä vaihtoehtoistekstit eivät useimmiten ole järkeviä tai tarkoituksenmukaisia. Jos käytät Wordin omaa kuviotyökalua, tee kuvio erilliseksi kuvaksi, tuo se tekstin joukkoon kuvamuodossa ja laadi sille sen sisältöä kuvaava vaihtoehtoisteksti.
Tarkista Wordin asetteluista, että kieli on määritetty oikein. Abstraktin osalta valitse kieleksi englanti. Voit säätää kieliasetuksia Wordin asetuksissa kohdassa Kieli (kielentarkastus). Jos tekstissä on osia (esim. sitaatteja) eri kielillä, muista määritellä kieli erikseen niiden osalta.
Theseus edellyttää, että opinnäytetyön nimi on muotoa Sukunimi_Etunimi, joten kannattaa nimetä työ sen mukaan jo tässä vaiheessa. Jos tekijöitä on kaksi tai enemmän, työ nimetään sukunimien mukaan Sukunimi_Sukunimi. Tiedoston nimen lisäksi työlle kuuluu antaa myös otsikko. Tämä tapahtuu työn tallennusvaiheessa kohdassa Tiedosto > Tiedot > Ominaisuudet: Otsikko. Otsikoksi voit antaa esimerkiksi: Sukunimi Etunimi opinnäytetyö ja sen perään opinnäytetyön nimi, mikäli se ei ole kovin pitkä. Jos nimi on pitkä, voit kirjoittaa esimerkiksi yläotsikon ja jättää alaotsikon kirjoittamatta.
Lopuksi työ tallennetaan pdf/a-muotoon. Tämä on tärkeää, koska yleisimmät ruudunlukulaitteet lukevat sitä tiedostomuotoa sujuvasti. Theseukseen lataaminen edellyttää, että työ on vaihtoehtoistekstitetty ja pdf/a-muodossa. Opinnäytetyöohjaajasi tarkistaa, että työ on vaaditussa muodossa ja antaa sinulle sen jälkeen luvan viedä työ Theseukseen. Ohjeet pdf/a-muotoon muuntamisesta löytyvät Opinnäytetyön saavutettavuusvaatimukset -oppaasta (linkki aukeaa uuteen välilehteen). 

[bookmark: _Toc213446915]Lähteet
Alla on nostettu esiin esimerkinomaisesti joitain yleisiä lähdetyyppejä. Katso lisätietoa lähteiden merkitsemisestä Humakin lähdeviittausoppaasta. 

